વોશિંગટનઃ અમેરિકાનું માનવું છે કે પાકિસ્તાનના પરમાણુ કાર્યક્રમથી ભારત અને પડોશી દેશો વચ્ચે યુદ્ધની શક્યતા વધી શકે છે. અમેરિકી સાંસદે 30 પાનાનો એક રિપોર્ટ તૈયાર કર્યો છે. જેમાં આ બાબતની આશંકા વ્યક્ત કરી છે. રિપોર્ટમાં એવો દાવો કરવામાં આવ્યો છે કે પાકિસ્તાનના શસ્ત્રગારમાં સંભવિત પરમાણુ હથિયાર છે. પાકિસ્તાન પરમાણુ સામગ્રીના ઉત્પાદનની વધતી ક્ષમતા સાથે તેના પરમાણુ ઘર્ષણનું જોખમ પણ વધી શકે છે. પાકિસ્તાનમાં પરમાણુ શસ્ત્રગાર માટે એવું માનવામાં આવી રહ્યું છે કે તેને તૈયાર જ એટલા માટે કરવામાં આવી રહ્યાં છે કે ભારત વિરૂદ્ધની સૈન્ય કાર્યવાહીથી રોકવામાં આવે.